Αριθ. C 34/10 Επίσημη Εφημερίδα των Ευρωπαϊκών Κοινοτήτων 10. 2. 89 
Πρόταση σύστασης του Συμβουλίου σχετικά με έναν ευέλικτο και αποτελεσματικό τρόπο χρήσης του 
εναέριου χώρου 
COM(88) 577 τελικό 
(Υποβληθείσα, από την Επιτροπή στις 11 Δεκεμβρίου 1988) 
(88/C 34/15) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 84 παράγραφος 2, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η ολοκλήρωση της εσωτερικής αγοράς ως το τέλος του 
1992 προϋποθέτει την ύπαρξη ενός αποτελεσματικού συστή­
ματος εναέριων μεταφορών προκειμένου να διασφαλιστεί η 
απρόσκοπτη κίνηση των ατόμων και των αγαθών στο εσω­
τερικό της Κοινότητας* 
ότι η ομαλή λειτουργία του συτήματος εναέριας κυκλοφο­
ρίας θα βελτιώσει την υλοποίηση της κοινής πολιτικής μετα­
φορών στον τομέα της πολιτικής αεροπορίας* 
ότι οι εναέριες μεταφορές στην Ευρώπη εκτελούνται επί του 
παρόντος υπό καθεστώς έντασης λόγω της συμφόρησης 
στην εναέρια κυκλοφορία* 
ότι μια από τις πρωταρχικές αιτίες για την εν λόγω συμφό­
ρηση της εναέριας κυκλοφορίας είναι ο κορεσμός του εναέ­
ριου χώρου ο οποίος έχει διατεθεί για την πολιτική αερο­
πορία στην Ευρώπη* 
ότι η οργάνωση του ευρωπαϊκού εναέριου χώρου συνεχίζει 
να βασίζεται σε εκτιμήσεις οι οποίες διαμορφώθηκαν στα 
τέλη της δεκαετίας του 1940, οι οποίες είναι ξεπερασμένες 
στο πολιτικό κλίμα της σημερινής συγκυρίας και ειδικότερα 
στα πλαίσια της Κοινότητας των Δώδεκα' 
ότι για ιστορικούς περισσότερο παρά λειτουργικούς λόγους, 
η οργάνωση του εναέριου χώρου ο οποίος έχει διατεθεί για 
την πολιτική αεροπορία ακολουθεί τα όρια των κρατών 
κατά μήκος των οποίων έχουν καθοριστεί ειδικοί αεροδιά­
δρομοι* ότι υπάρχει, κατά συνέπεια, επείγουσα ανάγκη για αναθεώρηση των εκτιμήσεων που πρέπει να ληφθούν υπόψη 
για έναν πλέον ευέλικτο και αποτελεσματικό τρόπο χρήσης 
του εναέριου χώρου* 
ότι για λόγους ασφαλείας οι αμυντικές πολιτικές των 
κρατών μελών είναι δυνατό να απαιτούν ακόμη την απο­
κλειστική χρήση από στρατιωτικά αεροσκάφη ορισμένων 
τμημάτων του εναέριου χώρου για ορισμένες χρονικές 
περιόδους* ότι η ορθολογικότερη κατανομή του διαθέσιμου 
εναέριου χώρου κρίνεται κατά συνέπεια απαραίτητη ούτως 
ώστε να ικανοποιηθούν οι πραγματικές ανάγκες όλων των 
χρηστών 
ότι τα σύγχρονα αεροσκάφη είναι σε θέση να εκτελούν πτή­
σεις με μεγάλη ακρίβεια καλύπτοντας κάθε διαδρομή ανε­
ξάρτητα από τη γεωγραφική θέση των μέσων υποστήριξης 
της αεροπλοΐας* ότι τα κράτη μέλη οφείλουν να εξετάσουν 
τη χρήση του εναέριου χώρου εκτός των καθορισμένων 
αεροδιαδρόμων, 
ΣΥΝΙΣΤΑ: 
Άρθρο 1 
Τα κράτη μέλη επανεξετάζουν τις θεσμικές, τεχνικές γεω­
γραφικές και οικονομικές εκτιμήσεις που πρέπει να ληφθούν 
υπόψη για έναν περιοσσότερο ευέλικτο και αποτελεσμα­
τικό τρόπο χρήσης του εναέριου χώρου και συνεργάζονται 
προς το σκοπό αυτό. 
Άρθρο 2 
Τα κράτη μέλη επανεξετάζουν τη χρήση του εναέριου χώρου 
από την πολιτική και τη στρατιωτική αεροπορία και λαμβά­
νουν μέτρα, ούτως ώστε να κατανεμηθεί ορθολογικά, σε 
προσωρινή ή μακροπρόθεσμη βάση, ο διαθέσιμος εναέριος 
χώρος σύμφωνα με τις ανάγκες των χρηστών. 
Άρθρο 3 
Τα κράτη μέλη επανεξετάζουν τη χρήση των καθορισμένων 
αεροδιαδρόμων/εναέριων οδών και ενθαρρύνουν τη χρήση 
της αεροπλοΐας κατά τομείς όποτε αυτό είναι δυνατόν.